cyanic-selkie/wikianc huggingface dataset:
সোলামিশ
বাইবার্সের মৃত্যুর পর তার পুত্র সাইদ বারাকাহ ক্ষমতা গ্রহণ করেন। কিন্তু যখন তিনি তার পিতার আমীরদের প্রতিস্থাপন করছিলেন; তখন আরও শক্তিশালী তিনজন আমির একত্রিত হন এবং মাত্র দুই বছর পর বারাকাহকে পদত্যাগ করতে বাধ্য করেন। বারাকাহকে সাত বছর বয়সী সোলামিশ দ্বারা প্রতিস্থাপিত করা হয়েছিল, কালাউন অভিভাবক হিসেবে থাকেন। কালাউন সেসব আমিরদের একজন যারা বারাকাহকে অভিভাবক হিসাবে পদত্যাগ করতে বাধ্য করেছিল। কয়েক মাস পরে কালাউনের দ্বারা সোলামিশ পদচ্যুত হন। এরপর কালাউন নিজের জন্য সুলতান উপাধি গ্রহণ করেন।
রামচন্দ্র গুহ
রামচন্দ্র গুহ (জন্ম: ২৯ এপ্রিল ১৯৫৮) একজন ভারতীয় ইতিহাসবিদ, অর্থনীতিবিদ, যার গবেষণামূলক কাজের মধ্যে রয়েছে পরিবেশগত, সামাজিক, অর্থনীতি রাজনৈতিক, ক্রিকেট এবং সমসাময়িক  ।তিনি টেলিগ্রাফ, হিন্দুস্তান টাইমস এবং হিন্দি দৈনিক সংবাদপত্র অমর উজালা বিশেষ কলমলেখক।
২০০৯ সালে তিনি ভারতের তৃতীয় সর্বোচ্চ বেসামরিক পদ্মভূষণ পুরস্কার পান।
শৈশব ও পড়ালেখা
গুহ ১৯৫৮ সালের ২৯ এপ্রিল দেরাদুনে তামিল ব্রাহ্মণ পরিবারে উত্তরপ্রদেশ (বর্তমানে উত্তরাখণ্ড) জন্মগ্রহণ করেছিলেন । তিনি দেরাদুন বেড়ে ওঠেন, যেখানে তাঁর বাবা সুব্রমনিয়াম রামদাস গুহ বন গবেষণা ইনস্টিটিউটে কর্মরত ছিলেন ,  এবং তাঁর মা একজন উচ্চ বিদ্যালয়ের শিক্ষক ছিলেন।
দ্য ডন স্কুলে পড়ালেখা করেন এর পর ১৯৭৭ সালে তিনি অর্থনীতিতে  দিল্লির সেন্ট স্টিফেন কলেজ থেকে স্নাতক হন এবং দিল্লি স্কুল অফ ইকোনমিক্স থেকে অর্থনীতিতে স্নাতকোত্তর অর্জন করেন । এরপরে ইন্ডিয়ান ইনস্টিটিউট অফ ম্যানেজমেন্ট ক্যালকাটা ভর্তি হন, যেখানে তিনি চিপকো আন্দোলনের  ও উত্তরাখণ্ডর বনায়নের সামাজিক ইতিহাসের উপর ফেলোশিপ প্রোগ্রাম করেন।পরে দ্য আনকুইট উডস এ প্রকাশিত হয়েছিল।
কর্মজীবন
১৯৮৫ এবং ২০০০ সালের -এর মধ্যে ভারত, উত্তর আমেরিকা,ইউরোপ শিক্ষকতা করেন উলেখ্যযোগ্য প্রতিষ্টান ইউনিভার্সিটি অব ক্যালিফোর্নিয়া, বার্কলি, ইয়েল বিশ্ববিদ্যালয়, স্ট্যানফোর্ড বিশ্ববিদ্যালয়এবং ওসলো বিশ্ববিদ্যালয়ে (আরনে ন্যাসের, ২০০৮) ভারতীয় বিজ্ঞান সংস্থা. এই সময়কালে, তিনি জার্মানিতে বার্লিন ইনস্টিটিউট ফর এডভান্স স্টাডির সহযোগীও ছিলেন (১৯৯৪-৯৫)
তিনি টেলিগ্রাফ, হিন্দুস্তান টাইমস এবং হিন্দি দৈনিক সংবাদপত্র অমর উজালা বিশেষ কলমলেখক ।
ব্যক্তিগত জীবন
গুহ গ্রাফিক ডিজাইনার সুজাতা কেশওয়ানের সাথে বিবাহবন্ধনে আবদ্ধ হয়েছেন এবং তাদের দুটি সন্তান রয়েছে।
কদমগাহ মসজিদ
থাম্ব| পবিত্র স্থানটির অভ্যন্তরীণ দৃশ্য, [[আলী আর-রিদা|ইমাম আলী আল-রিদার পায়ের ছাপ]] কদমগাহ মসজিদ সাফাভিদ রাজবংশের সাথে সম্পর্কিত এবং মসজিদটি নিশাপুর কাউন্টি, কদমগাহ এ অবস্থিত।
গুয়াতেমালা জাতীয় ফুটবল দল
গুয়াতেমালা জাতীয় ফুটবল দল (Selección de fútbol de Guatemala, Guatemala national football team) হচ্ছে আন্তর্জাতিক ফুটবলে গুয়াতেমালার প্রতিনিধিত্বকারী পুরুষদের জাতীয় দল, যার সকল কার্যক্রম গুয়াতেমালার ফুটবলের সর্বোচ্চ নিয়ন্ত্রক সংস্থা গুয়াতেমালা জাতীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৬ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২১ সালের ১৪ই সেপ্টেম্বর তারিখে, গুয়াতেমালা প্রথমবারের মতো আন্তর্জাতিক খেলায় অংশগ্রহণ করেছে; গুয়াতেমালার গুয়াতেমালা সিটিতে অনুষ্ঠিত উক্ত ম্যাচে গুয়াতেমালা হন্ডুরাসকে ১০–১ গোলের ব্যবধানে পরাজিত করেছে।
২৬,০০০ ধারণক্ষমতাবিশিষ্ট দোরোতেও গুয়ামুচ ফ্লোরেস স্টেডিয়ামে লস চাপিনেস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গুয়াতেমালার রাজধানী গুয়াতেমালা সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন আমারিনি বিয়াতোরো এবং অধিনায়কের দায়িত্ব পালন করছেন আলিয়ান্সা পেত্রোলেরার গোলরক্ষক রিকার্দো হেরেস জুনিয়র।
গুয়াতেমালা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে গুয়াতেমালা অন্যতম সফল দল, যেখানে তারা ১টি (১৯৬৭) শিরোপা জয়লাভ করেছে।
কার্লোস রুইস, গুইয়ের্মো রামিরেস, গুস্তাবো আদোলফো কাব্রেরা, হুয়ান কার্লোস প্লাতা এবং ফ্রেদি গার্সিয়ার মতো খেলোয়াড়গণ গুয়াতেমালার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৬ সালের আগস্ট মাসে প্রকাশিত র‌্যাঙ্কিংয়ে গুয়াতেমালা তাদের ইতিহাসে সর্বোচ্চ অবস্থান (৫০তম) অর্জন করে এবং ১৯৯৫ সালের নভেম্বর মাসে প্রকাশিত র‌্যাঙ্কিংয়ে তারা ১৬৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গুয়াতেমালার সর্বোচ্চ অবস্থান হচ্ছে ৪০তম (যা তারা ১৯৭২ সালে অর্জন করেছিল) এবং সর্বনিম্ন অবস্থান হচ্ছে ১০৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
কারার রহমান
কারার রহমান একজন বাংলাদেশী সাঁতারু। তিনি ১৯৯৬ গ্রীষ্মকালীন অলিম্পিকে বাংলাদেশের প্রতিনিধিত্ব করেন।
ব্যক্তিগত জীবন
কারার রহমান তামান্না পারভীনের সাথে বিবাহ বন্ধনে আবদ্ধ আছেন। দম্পতির কারার অর্নব ও কারার অর্পিত নামে দুইজন সন্তান আছে।
আল বায়ান
আল বায়ান হল মরোক্কান একটি দৈনিক সংবাদপত্র।
ইতিহাস এবং প্রোফাইল
আল বায়ান ১৯৭১ সালে (মতান্তরে ১৯৭২ সালে ) প্রতিষ্ঠিত হয়েছিল। এটি প্রগতি ও সমাজতন্ত্র পার্টির মিডিয়া আউটলেট এবং একটি সাম্যবাদী রাজনৈতিক প্রবনতা রয়েছে। কাগজের প্রকাশক হলেন বায়ানে এসএ।
সোমুনজু বাবা
জীবনী
সোমঞ্জু বাবা আধ্যাত্মিক বিজয়ের জন্য আনাদোলুতে এসেছিলেন এমন একজন গুণী ব্যক্তি, তিনি ইসলামিক নবী মুহাম্মদেরও একজন বংশধর ছিলেন। শাম, তাব্রিজ, এরদেবিলের মতো জ্ঞানের কেন্দ্র শহরগুলোতে শিক্ষা লাভ করার পরে, তিনি তার কর্তব্য পালনের জন্য বুরসাতে বসতি স্থাপন করেছিলেন। বুরসা গ্র্যান্ড মসজিদ সম্পূর্ণ হওয়ার পরে সুলতান বায়েজিদ প্রথম তাকে সেখানে শিক্ষকতা করতে নিযুক্ত করেন। তার আধ্যাত্মিক দিক লুকানোর জন্য, তিনি রুটি সেঁকে সেগুলি বিক্রি করতেন তাই তিনি সোমঞ্জু বাবা নামে পরিচিত হন। বুরসাতে বুরসা গ্র্যান্ড মসজিদ খোলার সময় তিনি আল-ফাতিহা সূরাটি সাতটি ভিন্ন উপায়ে অনুবাদ করার পরে তিনি বেশ পরিচিতি লাভ করেন। তিনি বিখ্যাত হওয়া এড়িয়ে যেতে চান তাই তিনি বুর্সা ছেড়ে আকসারায় চলে যান। তিনি তার ছেলে ইউসুফ হাকিকি বাবাকে আকসারায়ে রেখে যান এবং তিনি তার ছেলে হালিল তাইবির সাথে মক্কা চলে যান। যখন তারা আনাদোলুতে ফিরে আসেন তারা আকসারায়ে বসতি স্থাপন করেন এবং তিনি এখানে ১৪১২ সালে মারা যান। তার সমাধি এখনো আকসারায় রয়েছে।
এস-সৈয়্যদ ওসমান হুলুসি এফেন্দি ফাউন্ডেশনের সহায়তায়, এটিতে আরেকটি মসজিদ, একটি গ্রন্থাগার, যাদুঘর এবং একটি প্রদর্শনী হল রয়েছে এবং এটি একটি ভবনের পুনরুদ্ধারের কমপ্লেক্সে পরিণত হয়েছে। ভ্রমণের জন্য এটি দেশী-বিদেশী পর্যটকদের একটি আকর্ষণীয় কেন্দ্র।
শত্রু (২০২৩-এর চলচ্চিত্র)
শত্রু ২০২৩ সালের একটি বাংলাদেশী পুলিশ অ্যাকশন থ্রিলার চলচ্চিত্র। যা সুমন ধর দ্বারা পরিচালিত এবং দেলোয়ার হোসেন দিল লিখিত। প্রধান চরিত্রে অভিনয় করেছেন বাপ্পি চৌধুরী, জাহারা মিতু ও মিশা সওদাগর । অহৃদ্ধ ফিল্মসের ব্যানারে ছবিটি প্রযোজনা করছেন সুনীল ঘোষ শুভ। ছবিটি ২০২৩ সালের ঈদ-উল-ফিতরে মুক্তি পায়।
চিত্রগ্রহণ
২০২১ সালে ছবিটির চিত্রায়ন শুরু হয়েছিল। ২০২৩ সালের ফেব্রুয়ারিতে ছবিটির চিত্রগ্রহণ শেষ হয়েছিল । অহরিদ্ধ ফিল্মস ছবিটি প্রযোজনা করছে।
মুক্তি
ছবিটি ঈদ-উল-ফিতরের দিনে ২২ এপ্রিল ২০২৩ তারিখে ৩৩টি সিনেমা হলে মুক্তি পায়।
হাজী জালাল মসজিদ
হাজী জালাল মসজিদ কাশমার, রাজাভি খোরাসান প্রদেশ, ইরানের কাজার রাজবংশের আমলের মসজিদ।
মনসামঙ্গল
thumb|300px|মনসামঙ্গল কাব্যের দেবী [[মনসা]] মনসামঙ্গল বা পদ্মাপু্রাণ মধ্যযুগীয় বাংলা সাহিত্যের মঙ্গলকাব্য ধারার অন্যতম প্রধান কাব্য। এই ধারার অপর দুই প্রধান কাব্য চণ্ডীমঙ্গল ও ধর্মমঙ্গল কাব্যের তুলনায় মনসামঙ্গল প্রাচীনতর। এই কাব্যের আদি কবি কানাহরি দত্ত সম্ভবত ত্রয়োদশ শতাব্দীর শেষ বা চতুর্দশ শতাব্দীর প্রথম ভাগে বর্তমান ছিলেন।  অনুমিত হয়, মনসামঙ্গল কাব্যের উৎপত্তি পশ্চিমবঙ্গের রাঢ় অথবা বিহার অঞ্চলে।   পরে পূর্ববঙ্গ ও উত্তরবঙ্গেও এই কাব্যের জনপ্রিয়তা বৃদ্ধি পায়।  অসিতকুমার বন্দ্যোপাধ্যায় লিখেছেন, "বাংলা দেশের নানা অঞ্চলে বহু মনসামঙ্গল কাব্য পাওয়া গিয়েছে, তন্মধ্যে পশ্চিমবঙ্গের কাব্যগুলি ‘মনসামঙ্গল’ ও পূর্ববঙ্গে প্রায়শই ‘পদ্মাপুরাণ’ নামে পরিচিত।"
মনসামঙ্গল কাব্যের প্রধান দেবতা সর্পদেবী মনসা। মনসা মূলগতভাবে অনার্য দেবী। ভারতের আদিবাসী ও অন্ত্যজ সমাজে সর্পদেবী মনসার পূজা সুপ্রচলিত। বিশেষজ্ঞদের অনুমান, খ্রিষ্টীয় দশম-একাদশ শতাব্দীতে বাংলায় মনসার পূজা প্রবর্তিত হয়। পদ্মপুরাণ, দেবীভাগবত পুরাণ ও ব্রহ্মবৈবর্ত পুরাণ-এর মতো কয়েকটি আধুনিক উপপুরাণ গ্রন্থে দেবী মনসার উল্লেখ পাওয়া যায়; এই গ্রন্থগুলি অবশ্য খ্রিষ্টীয় একাদশ-দ্বাদশ শতাব্দীর পূর্বে রচিত হয়নি। লৌকিক দেবী হলেও কালক্রমে মনসা ব্রাহ্মণ্যতান্ত্রিক হিন্দুসমাজেও প্রতিপত্তি অর্জন করে; এমনকি চৈতন্যদেবের সমসাময়িক কালে শিক্ষিত বাঙালি সমাজেও মনসার পূজা প্রচলিত হয়।
মনসামঙ্গল একটি আখ্যানকাব্য। এই কাব্যের প্রধান আখ্যানটিও আবর্তিত হয়েছে মর্ত্যলোকে মনসার নিজ পূজা প্রচারের প্রয়াসকে কেন্দ্র করে। কাব্যের মূল উপজীব্য চাঁদ সদাগরের উপর দেবী মনসার অত্যাচার, চাঁদের পুত্র লখিন্দরের সর্পাঘাতে মৃত্যু ও পুত্রবধূ বেহুলার আত্মত্যাগের উপাখ্যান। এই কাব্যে সেযুগের হিন্দু বাঙালি সমাজের সমাজব্যবস্থা, অর্থনীতি, আচার-অনুষ্ঠান ইত্যাদি সম্পর্কে নানা অনুপূঙ্খ বর্ণনা পাওয়া যায়। চাঁদ সদাগর শুধুমাত্র এই কাব্যেরই নয়, বরং সমগ্র বাংলা সাহিত্যের অন্যতম বলিষ্ঠ চরিত্র; বেহুলা-লখিন্দরের করুণ উপাখ্যানটিও তার মানবিক আবেদনের কারণে আজও বাঙালি সমাজে জনপ্রিয়।
মনসামঙ্গল কাব্যের আদি কবি হরিদত্ত। বিজয়গুপ্ত এই কাব্যের সর্বশ্রেষ্ঠ কবি। অন্যান্য কবিদের মধ্যে কেতকাদাস ক্ষেমানন্দ, বিপ্রদাস পিপলাই প্রমুখের নাম বিশেষ উল্লেখযোগ্য। আধুনিক কালে মনসামঙ্গল অবলম্বনে বিশিষ্ট নাট্যকার শম্ভু মিত্র চাঁদ বণিকের পালা নামে একটি নাটক রচনা করেন। চলচ্চিত্র ও টেলিভিশন ধারাবাহিকের আকারেও একাধিকবার এই পুনঃসৃজিত হয়েছে মনসামঙ্গল joy joy ma monsa ki jay pobabotir magr mya ka buji ta para ।
আখ্যানবস্তু
বিশিষ্ট মঙ্গলকাব্য বিশারদ আশুতোষ ভট্টাচার্য মনসামঙ্গল কাব্যের আখ্যানভাগটিকে “রামায়ণ-মহাভারত-পুরাণ-নিরপেক্ষ একটি স্বাধীন লৌকিক কাহিনী” বলে বর্ণনা করেছেন। খ্রিষ্টীয় দশম-একাদশ শতাব্দী থেকে বাংলায় মনসার মূর্তিনির্মাণ শুরু হয়।  মনসামঙ্গল কাব্যের মূল লৌকিক কাহিনিটি তারও আগে থেকে পল্লিগীতি ও ছড়ার আকারে বাংলার লোকসমাজে প্রচলিত ছিল বলে অনুমান করা হয়। খ্রিষ্টীয় ত্রয়োদশ-চতুর্দশ শতাব্দীতে এক লোককথাটি শক্তিশালী কবিদের নিপুণ হাতে পড়ে কাব্যকৃতির রূপ নেয়। ক্রমে তার মধ্যে নানা উপকাহিনি ও পৌরাণিক উপাখ্যানের সমাবেশ ঘটে।
মূল উপাখ্যান
মনসামঙ্গল কাব্যের মূল আখ্যানবস্তুটি নিম্নরূপ: চম্পক নগরের অধীশ্বর বণিক চাঁদ সদাগর। জগতপিতা শিবের মহাভক্ত। চাঁদ জগতপিতা শিবের থেকে মহাজ্ঞান লাভ করেছেন। মানুষের পূজা ব্যতীত দেবত্ব অর্জন সম্ভব নয়; তাই মনসা চাঁদের কাছে পূজা চাইলেন। শিবভিন্ন অপর কাউকে পূজা করতে চাঁদ প্রত্যাখ্যান করলেন। এমনকী পত্নী সোনেকার মনসার ঘটে হেঁতালদন্ডের বাড়ি মারেন। পরিণামে মনসা কৌশলে চাঁদের মহাজ্ঞান হরণ করেন এবং ছয়পুত্রকে বিষ দিয়ে হত্যা করেন। তারপর সমুদ্রপথে চাঁদের বাণিজ্যতরী সপ্তডিঙা মধুকর ডুবিয়ে চাঁদকে সর্বস্বান্ত করেন। চাঁদ কোনক্রমে প্রাণরক্ষা করেন। মনসা ছলনা করে স্বর্গের নর্তকদম্পতি অনিরুদ্ধ-ঊষাকে মর্ত্যে পাঠালেন। অনিরুদ্ধ চাঁদের ঘরে জন্মাল লখিন্দর রূপে, আর উজানী শহরে সাধু-বণিকের ঘরে বেহুলা রুপে ঊষা জন্ম নিল। বহুকাল পর চাঁদ সহায়-সম্বলহীনভাবে চম্পক নগরে উন্মত্ত পাগল বেশে করিল গমন। অবশেষে পিতা-পুত্রের মিলন ঘটল। বেহুলার সাথে লখিন্দরের বিবাহ স্থির হল। মনসা বৃদ্ধাবেশে এসে ছল করে বেহুলাকে শাপ দিল, বিভা রাতে খাইবা ভাতার। সাতালি পর্বতে লোহার বাসরঘর বানান হল। কিন্তু গোপনে মনসার নির্দেশে একটি ছিদ্র রাখা হল। ছিদ্র পথে কালনাগিনী ঢুকে লখাইকে দংশন করল। বেহুলা স্বামীর মৃতদেহ নিয়ে কলার মাজসে ভেসে পাড়ি দিল মনসার উদ্দেশ্যে। বহু বিপদ অতিক্রম করে অবশেষে নেতো ধোবানির সাহায্যে দেবপুরে পৌঁছে নাচের মাধ্যমে দেবতাদের তুষ্ট করল। তখন দেবতাদের আদেশে মনসা লখীন্দরের প্রাণ ফিরিয়ে দিল।বেহুলার সতীত্বের মহিমায় মুগ্ধ হয়ে অবশেষে চাঁদ মনসার পুজো দিল। মর্ত্যবাসের মেয়াদ ফুরাতে বেহুলা-লখীন্দর আবার ইন্দ্রসভায় স্থান পেল।
বিভিন্ন গ্রামের নামকরণ
বৈদ্যপুর, উদয়পুর, হাসনহাটি প্রভৃতি গ্রামের নামকরণ হয়েছে এই কাব্য অনুসারে৷
২০২১ চার দেশীয় ফুটবল প্রতিযোগিতা
২০২১ চার দেশীয় ফুটবল প্রতিযোগিতা (2021 සිව් ජාතීන්ගේ පාපන්දු තරඟාවලිය; যা ২০২১ মহিন্দ রাজাপক্ষ কাপ নামেও পরিচিত) শ্রীলঙ্কা ফুটবল ফেডারেশন কর্তৃক আয়োজিত একটি চার দেশীয় আন্তর্জাতিক প্রীতি ফুটবল প্রতিযোগিতা ছিল। এই প্রতিযোগিতায় শ্রীলঙ্কার পাশাপাশি বাংলাদেশ, মালদ্বীপ এবং সেশেলস অংশগ্রহণ করেছে। এই প্রতিযোগিতাটি ২০২১ সালের ৮ই নভেম্বর হতে ১৯ই নভেম্বর পর্যন্ত শ্রীলঙ্কার রাজধানী কলম্বোয় অনুষ্ঠিত হয়েছে।
১৯শে নভেম্বর তারিখে কলম্বোর কলম্বো রেসকোর্সে অনুষ্ঠিত ফাইনালে সেশেলস শ্রীলঙ্কাকে পেনাল্টি শুট-আউটে ৩–১ গোলের ব্যবধানে পরাজিত করে এই প্রতিযোগিতার শিরোপা জয়লাভ করেছে।
অংশগ্রহণকারী দল
এই প্রতিযোগিতায় ২টি কনফেডারেশন হতে সর্বমোট ৪টি দল অংশগ্রহণ করেছে; যেখানে স্বাগতিক শ্রীলঙ্কার পাশাপাশি বাংলাদেশ, মালদ্বীপ এবং সেশেলস ছিল।
গ্রুপ পর্ব
প্রতিযোগিতায় অংশগ্রহণকারী চারটি দল গ্রুপ পর্বে একে অপরের বিরুদ্ধে একক রাউন্ড-রবিন পদ্ধতিতে মুখোমুখি হয়েছে। গ্রুপ পর্ব শেষে পয়েন্ট তালিকার শীর্ষ দুই দল সেশেলস এবং শ্রীলঙ্কা ফাইনালের জন্য উত্তীর্ণ হয়েছিল।
লা ভি ইকো
লা ভি ইকো ( لا في إكو) হল মরোক্কান স্বতন্ত্র একটি সাপ্তাহিক সংবাদপত্র।
ইতিহাস এবং প্রোফাইল
লা ভি ইকো ১৯৫২ সালে প্রতিষ্ঠিত হয়েছিল। সাপ্তাহিকটি কাসাব্লাংকা ভিত্তিক এবং মিডিয়া গ্রুপ ক্যারেকটারস, আকওয়া গ্রুপের একটি মিডিয়া কোম্পানী দ্বারা প্রকাশিত হয়।
পত্রিকাটি অর্থনৈতিক ও আর্থিক খবরের উপর বেশি গুরুত্বারোপ করে।
বেঁটে শূকর
বেঁটে শূকর (Pygmy hog বৈজ্ঞানিক নাম: Porcula salvania) হিমালয়ের পাদদেশে ৩০০ মি (৯৮০ ফুট) পর্যন্ত উচ্চতায় অবস্থিত পললীয় তৃণভূমির একটি সুইড পরিবারের একটি ছোট্ট প্রাণী। বর্তমানে, এদেরকে ভারতের আসাম এবং সম্ভবত দক্ষিণ ভুটানে পাওয়া যায়। এদের সংখ্যা ২৫০ টিরও কম বলে অনুমান করা হয়, এটি আইইউসিএন লাল তালিকায় বিপন্ন হিসাবে তালিকাভুক্ত হয়।
হিপ্পোলিটা
শাস্ত্রীয় গ্রীক পুরাণে, হিপ্পোলিটা ছিলেন গ্রীক যুদ্ধের দেবতা আরেস এবং আমাজনের রানী ওট্রেরার কন্যা, সেইসাথে অ্যান্টিওপ এবং মেলানিপের বোনও। তিনি তার বাবা আরেসের জোস্টার (কটিবন্ধ) পরিধান করতেন (এখানে গ্রীক শব্দ 'জোস্টার' পৌরণিক গ্রন্থ ইলিয়াড এবং অন্যান্য গ্রন্থেও পাওয়া যায় যার অর্থ "যুদ্ধের কোমরবন্ধ।"
হিপ্পোলিটা হেরাক্লিস এবং থিসিউস উভয়ের পৌরাণিক কাহিনীতে প্রধানভাবে স্থান পেয়েছে। তার সম্পর্কে পৌরাণিক কাহিনীগুলি এতটাই বৈচিত্র্যময় যে সেগুলি ভিন্ন ভিন্ন মহিলার ঘটনাও হতে পারে।
'হিপ্পোলিটা ' নামটি গ্রীক মূলধাতু হতে উদ্ভূত, যার অর্থ "ঘোড়া" অথবা "ঢিলে দেওয়া।"
হেরাক্লিসের নবম শ্রম
হেরাক্লিস বা হারকিউলিসের পুরাণে, হিপ্পোলিটার কোমরবন্ধনীই ছিল তার নবম শ্রমের বস্তু । রাজা ইউরিস্টিয়াসের কন্যা অ্যাডমেটের জন্য এটি পুনরুদ্ধার করতে তাকে পাঠানো হয়েছিল ।     পৌরাণিক কাহিনীর অধিকাংশ সংস্করণ ইঙ্গিত দেয় যে, হিপ্পোলিটা তখন হেরাক্লিসের প্রতি এতটাই মুগ্ধ হয়েছিলেন যে তিনি বিনা বিতর্কেই  তাকে সে তার কোমরবন্ধটি দিয়ে দিয়েছিলেন। সিউডো-অ্যাপোলোডোরাস অনুসারে, তখন দেবী হেরা একজন আমাজনের রূপ নিয়ে তাদের মধ্যে একটি গুজব ছড়িয়েছিল যে হেরাক্লিস এবং তার সৈন্যদল  তাদের রানীকে অপহরণ করছে। এতে করে ক্রুধিত হয়ে আমাজনরা হেরাক্লিসের জাহাজটি আক্রমণ করেছিল। পরবর্তীতে আক্রমণকারীদের সাথে লড়াইয়ের সময় হেরাক্লিস হিপ্পোলিটাকে হত্যা করে এবং তার কোমড়বন্ধ খুলে ফেলে এবং পালিয়ে যায়।
শেক্সপিয়রের চরিত্র হিসেবে
থাম্ব|293x293পিক্সেল|স্যামসুনে হিপ্পোলিটার মোমের একটি ভাস্কর্য উইলিয়াম শেকসপিয়রের একটি প্রহসনমূলক নাটক  ''এ মিডসামার নাইট'স ড্রিম' (১৫৯৫ অথবা ১৫৯৬ খ্রিষ্টাব্দে রচিত), যা মূলত এথেন্সের পৌরাণিক রাজা এবং প্রতিষ্ঠাতা বীর থিসিয়াস এবং হিপ্পোলিটার বিয়েকে ঘিরে রচিত।
300px|thumb|এ মিডসামার নাইটস ড্রিম চতুর্থ অঙ্ক, প্রথম দৃশ্য। হেনরি ফুসেলির অঙ্কিত চিত্র অবলম্বনে খোদাইচিত্র, ১৭৯৬ সালে প্রকাশিত।
হিপ্পোলিটার চরিত্রটি শেক্সপিয়ার এবং জন ফ্লেচারের সহ-রচিত একটি প্রহসন নাটক 'দ্য টু নোবেল কিন্সমেন'- এও দেখা যায় ।
বিষয়শ্রেণী :পৌরণিক গ্রীক চরিত্র বিষয়শ্রেণী :আমাজন রানী
ডাব্লিউসিডাব্লিউ উইমেন্স ক্রুজারওয়েট চ্যাম্পিয়নশিপ
দ্য ডাব্লিউসিডাব্লিউ উইমেন্স ক্রুজারওয়েট চ্যাম্পিয়নশিপ (বাংলাঃ ডাব্লিউসিডাব্লিউ হালকা ওজনশ্রেনীর মহিলা শিরোপা) বর্তমানে লুপ্ত পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ) কর্তৃক হালকা ওজনশ্রেনীর মহিলা কুস্তিগিরদের জন্য প্রবর্তিত একক শিরোপা ছিল। জাপানের মহিলাদের কুস্তি সংস্থা জিএইএ জাপান-এর সাথে যৌথ উদ্যোগে ডাব্লিউসিডাব্লিউ এই শিরোপা প্রতিষ্ঠা করেছিল। ডাব্লিউসিডাব্লিউ মেইন ইভেন্ট অনুষ্ঠানের বর্ণনা অনুয়ায়ী শিরোপাটি অনূর্ধ্ব ১৩০ পাউন্ড ওজনের মহিলা কুস্তিগিরদের জন্য প্রবর্তিত হয়েছিল। শিরোপাটির উদ্বোধনী বিজয়ী নির্ধারণের জন্য ১৯৯৭ সালের ৩১ মার্চ হতে ৭ এপ্রিল পর্যন্ত ডাব্লিউসিডাব্লিউ মানডে নাইট্রো তে  চার মহিলা কুস্তিগিরের একটি প্রতিযোগিতা হয়। প্রতিযোগিতার ফাইনাল ডাব্লিউসিডাব্লিউ মেইন ইভেন্টে হয়, এই প্রতিযোগিতার ফলাফল ডাব্লিউসিডাব্লিউ'র অন্যান্য টেলিভিশন অনুষ্ঠানে উল্লেখ করা হয়নি। তোশি উয়েমাতসু এই শিরোপার উদ্বোধনী বিজয়ী ছিলেন।
ধারণা করা হয়, শিরোপাটি শুধুমাত্র জিএইএ জাপান-এর মহিলা প্রতিযোগিদের জন্য প্রতিষ্ঠা হয়েছিল। কারণ, শিরোপাটি ১৯৯৮ সালের প্রথম দিকে নিষ্ক্রিয় হয়ার আগে জাপানে এই শিরোপা রক্ষার লড়াই ও দুইবার হাতবদল হয়েছিল।
মাস্টার আজাদ সিং
মাস্টার আজাদ সিং উত্তর দিল্লির প্রাক্তন মেয়র এবং ভারতীয় জনতা পার্টির নেতা। তিনি ১৯৯৮ সাল থেকে সক্রিয়ভাবে শিক্ষক রাজনীতিতে অংশগ্রহণ করছেন এবং সরকারি স্কুল শিক্ষক সমিতি, দিল্লির সভাপতি পদের জন্য নির্বাচনে প্রতিদ্বন্দ্বিতা করেছেন। তিনি তার বড় ভাই সাহেব সিং ভার্মার নির্দেশনায় লোকতান্ত্রিক অধ্যাপক মঞ্চের ভিত্তি স্থাপন করেছিলেন যা বর্তমানে শিক্ষক ইউনিয়নের শাসক প্যানেল। তিনি টানা ৩ বার মুন্ডকা থেকে বিজেপির বিধায়ক প্রার্থী হয়েছেন কিন্তু এখনও দিল্লি বিধানসভায় নির্বাচিত হননি।
ব্লো-ব্জাং-ছোস-'ফেল (গানদেন ত্রিপা)
ব্লো-ব্জাং-ছোস-'ফেল তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতচল্লিশতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্লো-ব্জাং-ছোস-'ফেল সপ্তদশ শতাব্দীর মধ্যভাগে তিব্বতের খাম্স অঞ্চলের ঝোল নামক স্থানে জন্মগ্রহণ করেন। তিনি ইয়েংতাং বৌদ্ধবিহারের দীক্ষালাভ করেন ও ধর্মশিক্ষা শুরু করেন। লাসা শহরে যাত্রা করে দ্গা'-ল্দান বৌদ্ধবিহার বিশ্ববিদ্যালয়, সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। দ্গে'-দুন-গ্রাগ্স-পা  এবং ব্লো-ব্জাং-দ্গে-লেগ্স  নামক বিখ্যাত লামারা তার উল্লেখযোগ্য শিক্ষক ছিলেন। ১৬৯১ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান হিসেবে অধিষ্ঠিত হন। এর কিছুদিনের মধ্যে তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে  মহাবিদ্যালয়ে প্রশাসনের দায়িত্ব গ্রহণ করেন করেন। এরপর তিনি ম্ঙ্গা'-রিস-ম্থো-ল্দিং  বৌদ্ধবিহারের প্রধান হিসেবে অধিষ্ঠিত হন। এই সময় তার খ্যাতি সমগ্র লাদাখ অঞ্চলে ছড়িয়ে পড়ে। ১৬৯৯ খ্রিষ্টাব্দে তিনি দ্গা'-ল্দান বৌদ্ধবিহারের সাতচল্লিশতম প্রধান হিসেবে নির্বাচিত হন এবং তিন বছর এই পদে থাকেন। তার উল্লেখযোগ্য শিষ্য ছিলেন ব্লো-ব্জাং-দার-র্গ্যাস  নামক উনপঞ্চাশতম দ্গা'-ল্দান-খ্রি-পা।
সিরাতাল মুস্তাকিম
ইসলামে দৈনিক পাঁচ ওয়াক্ত নামাজ রয়েছে। প্রতিটি নামাজ পড়ার সময় নিম্নলিখিত বাক্যটি পাঠ করা হয়:
এটি সুরা ফাতিহার একটি অংশ।
সিরাত আল-মুস্তাকিম ( আরবি : الصراط المستقيم) বলতে ইসলামের পথকে বোঝায় যা পরকালকে সাফল্যের পথে পরিচালিত করে।
ইসলামে আল্লাহ মুসলমানদের মধ্য পন্থায়, সরল পথে চলতে এবং 'অন্য পথে' না যেতে বলেছেন। অন্য পথে বলতে মুজাহিদগণ, উদ্ভাবন ও সন্দেহজনক বিষয়কে বোঝায় বলেছেন। সন্দেহজনক বা অপছন্দজনক বিষয়গুলি মাকরূহ (আরবি: مكروه), এবং এটি পাপ হিসাবে বিবেচিত হয় না, তবে ভাল এবং মন্দের মধ্যবর্তী ধূসর অংশ হিসাবে বিবেচিত হয়। বলা হয়ে থাকে যে আপনি যদি মাকরূহ কাজ করেন তবে আপনাকে শাস্তি দেওয়া হবে না, তবে এগুলি এড়িয়ে চললে আল্লাহ আপনাকে পুরস্কৃত করবেন।
অন্যদিকে উদ্ভাবনকে হারাম বা বেআইনি বলে বিবেচনা করা হয়। বলা হয়ে থাকে যে, যে ব্যক্তি ইবাদতে কোন বিদআত অনুশীলন করবে তাঁকে প্রত্যাখ্যান করা হবে।
মোহাম্মদ শামসুদ্দিন
মোহাম্মদ শামসুদ্দিন একজন বাংলাদেশী দৌড়বিদ। তিনি ২০০৪ গ্রীষ্মকালীন অলিম্পিকে বাংলাদেশের প্রতিনিধিত্ব করেন। তিনি ১৯৮৩ সালের ১৫ সেপ্টেম্বর জন্মগ্রহণ করেন। তিনি কুষ্টিয়ায় ইসলামী বিশ্ববিদ্যালয়, বাংলাদেশের ছাত্র ছিলেন।
শাহ মসজিদ (মাশহাদ)
শাহ মসজিদ ইসলামি বর্ষপঞ্জি ৯ম শতকের মসজিদ এবং মাশহাদ, খোসরাভি রোডে অবস্থিত।
পাকির আলি
খেলোয়াড়ি জীবন
পাকির আলি আশির দশকে বাংলাদেশে আবাহনী দলের শীর্ষস্থানীয় তারকা ছিলেন। আবাহনীর হয়ে বেশ ক’টি শিরোপা জিতেছিলেন তিনি। আবাহনীর পর বেশ কয়েকদিন তিনি পিডাব্লিউডি দলের হয়ে ঢাকা লীগে খেলেছিলেন।
ইলাইয়ারাজা
ইলাইয়ারাজার জন্ম ১৯৪৩ সালের জুন মাসের ২ তারিখ তামিলনাড়ু প্রদেশের তেনি জেলার পানাইপুর গ্রামে হয়েছিলো। তার জন্মনাম জ্ঞানদাকৃষ্ণ হলেও বিদ্যালয়ে ভর্তিকালে তার পিতা তার নাম ইলাইয়ারাজা রেখেছিলেন।
সঙ্গীত পরিচালক শচীন দেব বর্মণ এবং সলিল চৌধুরী এর অধীনে ইলাইয়ারাজা সঙ্গীত বিষয়ে প্রাথমিক জ্ঞান লাভ করেছিলেন, পরে তিনি তামিল সঙ্গীত পরিচালক এম এস বিশ্বনাথ এর কাছে সঙ্গীত শিক্ষা গ্রহণ করেছিলেন। ১৯৭৬ সালে মুক্তিপ্রাপ্ত তামিল চলচ্চিত্র আনারকলি দ্বারা ইলাইয়ারাজার সঙ্গীত পরিচালনা জীবন শুরু হয়, আশির দশকের প্রারম্ভেই তিনি তামিল চলচ্চিত্র জগতে জনপ্রিয়তা পেয়ে যান।
লখনাগার মাইন
right|thumb|350px|লখনাগার মাইন, সম, ফ্রান্স; এটি যুদ্ধজনিত বিস্ফোরণে সৃষ্ট পৃথিবীর বৃহত্তম খাদ লখনাগার মাইন (Lochnagar mine) ছিল একটি বিস্ফোরক-পূর্ণ মাইন বা সুড়ঙ্গ যা ফ্রান্সের সম দেপার্ত্যমঁ-র লা বোয়াজেল গ্রামের দক্ষিণে খোঁড়া হয়েছিল। সমের যুদ্ধের প্রথম দিনে, ১৯১৬ সালের ১লা জুলাই সকাল ৭টা ২৮ মিনিটে, এটিতে বিস্ফোরণ ঘটানো হয়। লখনাগার মাইন এবং গ্রামের উত্তরে খোঁড়া ই সাপ মাইন দুইটিতে একত্রে ২৪ টন বিস্ফোরক ভরা হয়েছিল। সে সময় এই দুইটিই ছিল সবচেয়ে বড় মাইন।
ব্রিটিশ বিমানবাহিনী ৩ নং স্কোয়াড্রনের ২য় লেফটেন্যান্ট সেসিল লিউইস মাইনটির বিস্ফোরণ আকাশ থেকে পর্যবেক্ষণ করেন। তার বিবরণ নিচে ইংরেজিতে দেওয়া হল।
বিস্ফোরণের ফলে ভূ-পৃষ্ঠের এক বিরাট অংশ কলাম আকারে প্রায় ৪ হাজার ফুট উপরে উঠে যায়। সুড়ঙ্গের উপরেই জার্মান সেনারা অবস্থান করছিল। এই বিস্ফোরণে অগণিত জার্মান সেনা নিহত হয়। আজও লখনাগার মাইনের বিস্ফোরণে সৃষ্ট বিশাল এক খাদ ফ্রান্সের সম-এ রয়ে গেছে। এটি প্রায় ৩০০ ফুট চওড়া ও ৯০ ফুট গভীর। আজও এটি পৃথিবীর বুকে যুদ্ধের ফলে সৃষ্ট সবচেয়ে বড় ক্ষত।
স্মরণ
লখনাগার খাদটি ভরাট করার প্রচেষ্টায় বাধা দেওয়া হয়। পরবর্তীকালে একজন ইংরেজ রিচার্ড ডানিং ১৯৭৮ সালে খাদটি কিনে নেন এবং এটি সংরক্ষণের ব্যবস্থা করেন। বর্তমানে এখানে একটি স্মৃতিসৌধ ও কাঠের তৈরি একটি ক্রুশ রয়েছে।
নব্য ঔপনিবেশিক বিজ্ঞান
নব্য ঔপনিবেশিক গবেষণা বা বিজ্ঞান (প্রায়শই যে বিষয়টিকে উড়োজাহাজ গবেষণা, প্যারাসুট বিজ্ঞান,  বা গবেষণা, বা সাফারি গবেষণা  হিসাবে বর্ণনা করা হয়) বলতে বৈজ্ঞানিক গবেষণার এমন অনুশীলন বা চর্চাকে বোঝায় যার মাধ্যমে ধনী দেশগুলির গবেষকরা একটি উন্নয়নশীল দেশে গিয়ে তথ্য সংগ্রহ করেন এবং তাদের নিজ দেশে ফিরে গিয়ে তথ্য ও নমুনাগুলি বিশ্লেষণ করে স্থানীয় গবেষকদের কৃতিত্ব প্রদান না করেই ফলাফল প্রকাশ করেন। ২০০৩ সালে হাঙ্গেরিয়ান একাডেমি অফ সায়েন্সেসের এক গবেষণায় দেখা গেছে যে স্বল্পোন্নত দেশ সম্পর্কিত প্রকাশনাগুলির নমুনায় প্রায় সত্তর ভাগ নিবন্ধে স্থানীয় গবেষকদের লেখক হিসেবে অন্তর্ভুক্ত করা হয়নি।
এই ধরনের গবেষণায় স্থানীয় গবেষকদের রসদ সরবরাহের কাজে ব্যবহার করা হয় কিন্তু তাদের দক্ষতার জন্য তাদের নিয়োগ দেয়া হয় না বা তাদের গবেষণায় অংশগ্রহণের জন্য কোনো কৃতিত্ব দেওয়া হয় না। প্যারাসুট গবেষণার বদৌলতে তৈরি বৈজ্ঞানিক প্রকাশনাগুলি কেবল ধনী দেশগুলির বিজ্ঞানীদের ক্যারিয়ারে অবদান রাখে। এটি স্থানীয় বৈজ্ঞানিক সক্ষমতা বৃদ্ধি (যেমন অর্থায়িত গবেষণা কেন্দ্র স্থাপন) বা স্থানীয় বিজ্ঞানীদের ক্যারিয়ার বিকাশে কোনো অবদান রাখে না। এটি এক ধরনের "ঔপনিবেশিক বিজ্ঞান" যা ঊনবিংশ শতকের বৈজ্ঞানিক অনুশীলনের জের ধরে গবেষণাকর্মে পাশ্চাত্যের বাইরে থেকে আসা অংশগ্রহণকারীদের আলাদা চোখে দেখে থাকে। এই ধরনের বৈজ্ঞানিক চর্চা উপনিবেশবাদের বিকাশে সহায়তা করে। জ্ঞানের বিউপনিবেশায়নের প্রয়োজনীয়তা থেকে সমালোচকেরা এই ধরনের অপচর্চা বন্ধ করার আহ্বান জানিয়ে আসছেন।
এই জাতীয় গবেষণা পদ্ধতি গবেষণার মান হ্রাস করে। কারণ, আন্তর্জাতিক গবেষকরা প্রায়শই সঠিক প্রশ্ন জিজ্ঞাসা করতে বা স্থানীয় সমস্যা উপলব্ধি করতে ব্যর্থ হন। ফলস্বরূপ, স্থানীয় সম্প্রদায়গুলি তাদের নিজস্ব সুবিধার্থে গবেষণার ফলাফল প্রয়োগ করতে অসুবিধার সম্মুখীন হয়। বিশেষ করে সংরক্ষণ-জীববিজ্ঞানের মতো বৈশ্বিক ইস্যুগুলি মোকাবিলা করার ক্ষেত্রে এটি বিশেষভাবে ব্যর্থ। কারণ গবেষণালব্ধ সমাধানগুলির প্রয়োগে স্থানীয় সম্প্রদায়ের ভূমিকাই মুখ্য। কিন্তু নব্য ঔপনিবেশিক বিজ্ঞান বৈজ্ঞানিকদের দ্বারা অধ্যয়ন করা বিষয়গুলি স্থানীয় সম্প্রদায়ের মাঝে প্রাতিষ্ঠানিকীকরণ প্রক্রিয়ায় বাঁধার সৃষ্টি করে।
ইন্দোনেশিয়া
২০১৮ সালের এপ্রিল মাসে ইন্দোনেশিয়ার বাজাউ সম্প্রদায়ের লোকদের সম্পর্কে একটি প্রকাশনা বিশেষ মনোযোগ আকর্ষণ করে। এই "সামুদ্রিক যাযাবরদের" জিনগত অভিযোজন হওয়ার ফলে তাদের প্লীহা বড় হয়ে যায় যা অতিরিক্ত অক্সিজেনযুক্ত লাল রক্তকণিকা সরবরাহে সহায়তা করে।
এক মাস পরে এই প্রকাশনাটি ইন্দোনেশিয়ার বিজ্ঞানীদের দ্বারা ব্যাপকভাবে সমালোচিত হয়। সাইন্স জার্নালে প্রকাশিত এই নিবন্ধটি যুক্তরাষ্ট্র এবং ডেনমার্কের বৈজ্ঞানিকদের নৈতিকতা নিয়ে প্রশ্ন তুলে, যারা বাজাউ বা ইন্দোনেশিয়ার অন্য লোকজনের খুব বেশি সম্পৃক্ততা ছাড়াই বাজাউ জনগণের ডিএনএ নমুনা সংগ্রহ করে তা বিশ্লেষণ করেছিল।
ক্ষেত্রভেদে উদাহরণ
নব্য-ঔপনিবেশিক বৈজ্ঞানিক পদ্ধতির উদাহরণগুলির মধ্যে রয়েছে:
মৃত্তিকা বিজ্ঞান
মৃত্তিকা বিজ্ঞানীরা হেলিকপ্টার বা উড়োজাহাজ গবেষণার দ্বারা ঔপনিবেশিক বিজ্ঞানের ধারাকে চিরস্থায়ী করার প্রয়াস পেয়েছেন। সাধারণত ধনী দেশগুলির গবেষকরা মাটি গবেষণার জন্য দরিদ্র দেশগুলির কৃষকদের জমিতে সস্তা শ্রম ও সামান্য অর্থের বিনিময়ে গর্ত খনন করিয়ে নেন। স্থানীয় লোকজন ও বিশ্ববিদ্যালয়ের কর্মীদের সহায়তায় নেওয়া নমুনাগুলি পরে সংরক্ষণ করা হয়। হেলিকপ্টার অনুসন্ধান থেকে প্রাপ্ত ফলাফল স্থানীয় সহকর্মীদের বাদ দিয়ে পরবর্তীতে উচ্চ-স্তরের জার্নালে প্রকাশিত হয়।
প্রবাল-প্রাচীর গবেষণা
২০২১ সালে কারেন্ট বায়োলজির একটি সমীক্ষায় প্রবাল প্রাচীরের গবেষণায় প্যারাসুট গবেষণার বিষয়টি বিবেচনায় নেয়া হয়। দেখা যায় যে, এ জাতীয় পদ্ধতি আদর্শ হিসেবে পরিগণিত হয়ে আসছে।
ফলাফল
হেলিকপ্টার গবেষণার ব্যবহার সংখ্যালঘু গোষ্ঠীগুলির মধ্যে গবেষণা বিষয়ে নেতিবাচক মনোভাব তৈরি করেছে। এমনো দেখা গেছে যে কিছু সম্প্রদায় এর কারণে তাদের মাঝে গবেষণা পরিচালনা করতে অস্বীকৃতি জ্ঞাপন করছে। প্রান্তিক সম্প্রদায়গুলোর মাঝে অবিশ্বাস তৈরি হবার কারণে এ জাতীয় সাফারি অধ্যয়নগুলি বৈজ্ঞানিক সম্প্রদায় এবং গবেষকদের জন্য দীর্ঘমেয়াদে নেতিবাচক প্রভাব ফেলছে।
তহবিল তছরুপ
উন্নয়নশীল দেশগুলিতে গবেষণার জন্য তহবিল প্রায়শই টেকসই উন্নয়নের জন্য দ্বিপক্ষীয় এবং আন্তর্জাতিক একাডেমিক ও গবেষণা প্রোগ্রামসমূহ থেকে সরবরাহ করা হয়। এই জাতীয় তহবিলের একটি বৃহৎ অংশ তছরুপের মাধ্যমে উন্নত  দেশগুলিতে পরামর্শ ফি, বিশ্ববিদ্যালয়ের পরীক্ষাগারের ব্যয়, ব্যয়বহুল সরঞ্জাম ক্রয়, প্রবাসীদের নিয়োগ এবং "ছিটমহল" গবেষণা ইনস্টিটিউট পরিচালনা করে সিজিআইআর এর মতো আন্তর্জাতিক সংস্থাগুলির উপর নির্ভর করে শেষ হতে পারে।
উন্মুক্ত উপাত্তের অবাধ ব্যবহার
অবাধে গবেষণামূলক উপাত্ত গ্রহণের বর্তমান প্রবণতাটি উন্নত দেশগুলির সমৃদ্ধ ও সুসজ্জিত গবেষণা ইনস্টিটিউটগুলির দ্বারা উন্নয়নশীল দেশ সম্পর্কিত উপাত্ত থেকে প্রাপ্ত ফলাফলকে দ্রুত প্রকাশনার মাধ্যমে তাদের বরং শোষণের হাতিয়ার হিসেবে ব্যবহৃত হচ্ছে কারণ এসব কর্মকাণ্ডে উন্নয়নশীল দেশগুলো মোটেই উপকৃত হচ্ছে না। অনুরূপভাবে গ্রীষ্মমন্ডলীয় বনাঞ্চল ঐতিহাসিকভাবে উন্মুক্ত থাকার ফলে উন্নয়নশীল দেশগুলি থেকে উদ্ভিদের জিনগত সম্পদের যথেচ্ছ ব্যবহার লক্ষ্য করা গেছে।
লাঘবের প্রচেষ্টা
গ্লোবাল হেলথ অ্যাকশন জার্নালে গবেষণাকর্ম প্রকাশের একটি শর্ত হল, "প্রাথমিক তথ্য সংগ্রহের সাথে জড়িত গবেষণা প্রতিবেদনের নিবন্ধগুলিতে সাধারণত লেখক হিসাবে সংশ্লিষ্ট দেশগুলির গবেষক এবং সংস্থাগুলি অন্তর্ভুক্ত থাকবে এবং ঐ দেশ কর্তৃক অনুসৃত নৈতিক অনুশীলন বিবেচনায় নেয়া হবে।
মার্কিন যুক্তরাষ্ট্রে চেরোকি জাতি গবেষণা প্রকল্পের সাথে জড়িত উপজাতির সদস্যদের অধিকার ও কল্যাণ নিশ্চিত করার লক্ষ্যে একটি নির্দিষ্ট প্রাতিষ্ঠানিক পর্যালোচনা বোর্ড প্রতিষ্ঠা করেছে। চেরোকি ন্যাশন আইআরবি হেলিকপ্টার গবেষণা পদ্ধতি অনুমোদন করে না।
মিতিকু হেইল নামে একজন ইথিওপিয়ার মৃত্তিকা-বিজ্ঞানী পরামর্শ দিয়েছেন যে এই জাতীয় অবাধ অনুশীলন সকল "অংশীদারদের দ্বারা নিন্দিত হওয়া উচিত এবং এ ধরনের বিষয়গুলো বৈজ্ঞানিক সম্প্রদায় এবং জাতীয় ও আন্তর্জাতিক তহবিল সংস্থার নজরে আনা উচিত"।
এছাড়াও আফ্রিকাতে ২০২০ সালে করোনাভাইরাস মহামারী শুরু হওয়ার পরে আন্তর্জাতিক গবেষকদের উপর ভ্রমণ নিষেধাজ্ঞা থাকায় স্থানীয় গবেষকদের উপর নির্ভরতা আরো বৃদ্ধি পেয়েছে।
দশরথ মাঝি
দশরথ মাঝি (জন্মঃ ১৯৩৪ খ্রি, – ১৭ আগস্ট, ২০০৭ ), এছাড়াও তিনি মাউন্টেইন ম্যান নামেও পরিচিত, একজন গরিব শ্রমিক ছিলেন; তিনি বিহারের, গয়া নিকটবর্তী গেহলৌর নামক গ্রামে জন্মগ্রহণ করেন। তিনি একাই শুধুমাত্র একটি ঘন ও ছেনি দ্বারা একটি পাহাড়ি ঢিবির মাঝ দিয়ে ১১০ মিটার দীর্ঘ, ৯.১ মিটার প্রস্থ ও ৭.৬ মিটার গভীরতা সম্পন্ন পথ নির্মাণ করেন। ২২ বছর পরিশ্রমের পর, মাঝির বানানো সড়কের ফলে আতরি ও ওয়াজিগঞ্জ ব্লকের দূরত্ব ৫৫ কিমি থেকে কমে মাত্র ১৫ কিমিতে পরিণত হয়।
প্রাথমিক জীবন ও কর্ম
দশরথ মাঝি যুব বয়সে বাড়ি থেকে পালিয়ে যান এবং ধানবাদের একটি কয়লাখনিতে কাজ করা শুরু করেন। তিনি গ্রামে ফিরে ফাল্গুনী দেবির সাথে বিবাহবন্ধনে অবদ্ধ হন। একদিন ফাল্গুনী তার জন্য দুপুরের খাবার নিয়ে যাওয়ার সময় গেহলৌর পাহাড় থেকে পিছলে যায় ও গুরুতর আহত হন, ও পরে এরফলে মৃত্যুবরণ করেন। এই ঘটনার ফলে মাঝি গভীরভাবে বিরক্ত হন এবং খুব রাতে গেহলৌর পাহাড়ের মধ্য দিয়ে পথ তৈরি করার সিদ্ধান্ত নেয়, যাতে তার গ্রামে চিকিৎসার সহজ প্রবেশাধিকার থাকতে পারে। তিনি গেহলৌর পাহাড়ের একটি ঢিবির মধ্য দিয়ে ১১০ মিটার লম্বা, ৭.৭ মিটার গভীর এবং ৯.১ মিটার প্রশস্ত পথ তৈরি করেন।  তিনি উদ্ধৃত করেন যে, "যখন আমি পাহাড়ের উপর আঘাত হানা শুরু করলাম, তখন লোকেরা আমাকে একটি পাগল বলে ভাবতে লাগে, কিন্তু আমার দৃঢ় সংকল্প আমাকে আমার লক্ষে পৌঁছে দেয়।"
এই কাজটি তিনি ২২ বছরে (১৯৬০–১৯৮৩) সম্পন্ন করে। মাঝির তৈরি রাস্তাটি গয়া জেলার আতরি ও ওয়াজিরগঞ্জ ব্লকের মধ্যেকার ৫৫ কিমি দূরত্ব কমিয়ে ১৫ কিমি করে দেয়। তার প্রচেষ্টার জন্য উপহাসিত হলেও, তিনি গেহলৌর গ্রামের মানুষদের জন্য জীবনকে সহজ করেছেন। পরে, মাঝি বলেন, "যদিও বেশিরভাগ গ্রামবাসীরা প্রথমে আমাকে তিরস্কার করেছিল, কিন্তু বেশ কয়েকজন ছিল যারা আমাকে খাবার দিয়ে এবং আমার সরঞ্জামগুলি কিনে আমাকে সাহায্য করে।"
মৃত্যু
মাঝি ১৭ অগাস্ট ২০০৭ সালে নতুন দিল্লির অল ইন্ডিয়া ইনস্টিটিউট অব মেডিকেল সায়েন্সেস (AIIMS) এ, ৭৩ বছর বয়সে মৃত্যুবরণ করেন; তিনি পীতাশয় এর কর্কটরোগে ভুগ ছিলেন। বিহার সরকার তার অন্ত্যেষ্টিক্রিয়া রাষ্ট্রীয়ভাবে সম্পন্ন করেছিল।
তার কৃতিত্বের জন্য, মাঝি 'মাউন্টেন ম্যান' নামে জনপ্রিয়ভাবে পরিচিত হয়ে ওঠেন। বিহার সরকার সামাজিক সেবা খাতে ২০০৬ সালে পদ্মশ্রী পুরস্কারের জন্য তার নাম প্রস্তাব করেছিল ২৬ ডিসেম্বর, ২০১৩ তারিখে "বিহারের ব্যক্তিত্ব" সিরিজে ভারতীয় পোস্ট দ্বারা একটি স্ট্যাম্প মুক্তি পায়।
জনপ্রিয় সংস্কৃতিতে
চলচ্চিত্র বিভাগ ২০১১ সালে মাঝির জীবনের উপর ভিত্তি করে দ্য ম্যান হু মুভেড দ্য মাউন্টেন নামক কুমুদ রঞ্জন পরিচালিত একটি তথ্যচিত্র প্রকাশ করে। ২০১৫ সালের অগাস্টে, একটি হিন্দি চলচ্চিত্র মাঝি-দ্য মাউন্টেন ম্যান মুক্তি পায় এবং ভালোভাবে তা অর্জন করে'। চলচ্চিত্রটি পরিচালনা করেন কেতন মেহতা এবাং মূল চরিত্রে অভিনয় করেন নওয়াজুদ্দীন সিদ্দিকী ও রাধিকা আপ্টে ফাল্গুনী চরিত্র অভিনয় করেন। জয়তীর্থ পরিচালিত ২০১১ সালের কন্নড় চলচ্চিত্র ওলাভে মানদারায় মাঝির কৃতকর্মের উল্লেখ করা হয়। ১৯৯৮ সালের আরও একটি কন্নড় চলচ্চিত্র ভূমি থাইয়া চোচ্চালা মাগার একটি পার্শ্বচরিত্র মাঝি ভিত্তিক ছিলো।
২০১৪ সালের মার্চে প্রচারিত, আমির খান চালিত দূরদর্শন অনুষ্ঠান সত্যমেব জয়তের প্রথম উপাখ্যানের দ্বিতীয় পর্বটি দশরথ মাঝির নামে উৎস্বর্গকৃত। আমির খান এবং রাজেশ রঞ্জন মাঝির পুত্র ও কন্যা ভাগীরথ মাঝি এবং বাসন্তী দেবীর সাথে সাক্ষাত করেন এবং আর্থিক সাহায্য প্রদানের প্রতিশ্রুতি দেন। তবে ০১ এপ্রিল, ২০১৪ তারিখে চিকিৎসা সেবা বহন করতে অক্ষমতার কারণে বাসন্তী দেবী মারা যান।
অক্সফোর্ডশায়ার
থাম্ব|অক্সফোর্ডশায়ারএর ম্যাপ (লাল রঙ দিয়ে চিহ্নিত) অক্সফোর্ডশায়ার (ইংরেজি: Oxfordshire) দক্ষিণ-পূর্ব ইংল্যান্ডের একটি কাউন্টি। অক্সফোর্ডশায়ারের উত্তর ও উত্তর-পূর্বাংশে নর্দ্যাপ্টনশায়ার, পূর্বে বাকিংহামশায়ার, দক্ষিণে বার্কশায়ার, দক্ষিণ-পশ্চিমে উইল্টশায়ার ও সুইন্ডন, পশ্চিমে গ্লোসেস্টারশায়ার, এবং উত্তরে ওয়ারউইকশায়ার অবস্থিত। অক্সফোর্ডশায়ার পাঁচটি প্রশাসনিক অঞ্চলে বিভক্ত: অক্সফোর্ড, চেরওএল, ভেইল অফ হোয়াইট হর্স, ওয়েস্ট অক্সফোর্ডশায়ার এবং সাউথ অক্সফোর্ডশায়ার। অক্সফোর্ডশায়ার পর্যটন শিল্পের জন্য বিখ্যাত। অনেক বিখ্যাত মোটরগাড়ি কোম্পানির দপ্তর অক্সফোর্ডশায়ারে অবস্থিত। বিশ্বের সর্ববৃহৎ বিশ্ববিদ্যালয় প্রকাশনা প্রতিষ্ঠান অক্সফোর্ড ইউনিভার্সিটি প্রেস এখানে অবস্থিত। এছাড়া বিশ্বখ্যাত ইউনিভার্সিটি অফ অক্সফোর্ড অক্সফোর্ডশায়ারে অবস্থিত। অক্সফোর্ডশায়ারের সবচেয়ে জনবহুল শহর হল অক্সফোর্ফ। অন্যান্য গুরুত্বপূর্ণ শহর হল ব্যানবারি, বাইসেস্টার, কিডলিংটন, চিপিং নরটন, উইটনি, অ্যাবিংডন, ওয়ানতেজ, ডিডকট, ওয়্যালিংফোর্ড। অক্সফোর্ডশায়ার কাউন্টির প্রধান প্রশাসনিক কেন্দ্রবিন্দু হল হোয়াইট হর্স হিল, যা ভেইল অফ হোয়াইট হর্সে অবস্থিত।
খসরো শির মসজিদ
খসরো শির মসজিদ সেলজুক রাজবংশের সাথে সম্পর্কিত এবং মসজিদটি রাজাভি খোরাসান প্রদেশ, খোসরো শিরে অবস্থিত।
মমতা বন্দ্যোপাধ্যায়ের দ্বিতীয় মন্ত্রিসভা
মমতা বন্দ্যোপাধ্যায় ২০১৬ সালের ১৬ মে তারিখে পশ্চিমবঙ্গের মুখ্যমন্ত্রী হিসেবে শপথ নেন। এখানে তার উক্ত মেয়াদের মন্ত্রীদের তালিকা রয়েছে।
হাইনরিখ বার্গহাউস
হাইনরিখ কার্ল উইলহেলম বার্গহাউস (৩ মে ১৭৯৭ - ১৭ ফেব্রুয়ারি ১৮৮৪) ছিলেন একজন জার্মান ভূগোলবিদ এবং মানচিত্রকার।
জীবন
বার্গহাউসের জন্ম ক্লেভে। তিনি একজন সমীক্ষক হিসাবে প্রশিক্ষিত হয়েছিলেন এবং ১৮১৩ সালে জেনারেল টাউনটজিয়েনের অধীনে স্বেচ্ছাসেবক হিসেবে কাজ করার পর ১৮১৬ সালে প্রুশিয়ান ত্রিকোণমিতিক জরিপের কর্মীদের সাথে যোগ দিয়েছিলেন। তিনি জিওডেসি অধ্যয়ন করেন এবং প্রথমে সেনাবাহিনীতে চাকরি করেন (১৮১১)। ১৮১৬ সালে,তিনি বার্লিনে প্রতিরক্ষা মন্ত্রণালয়ে চাকরি করেন। তিনি পটসডামের একটি ভৌগোলিক বিদ্যালয়ে যান, যেখানে তিনি তার ভাতিজা হেইনিরিচ ল্যাঞ্জ, আগস্ট হেনরিখ পিটারম্যানকে প্রশিক্ষণ দেন। হারমান বার্গাউস এবং অন্যান্যরা দীর্ঘকাল বাউকাদেমিতে প্রয়োগ গণিতের অধ্যাপক ছিলেন। ১৮৮৪ সালের ১ ফেব্রুয়ারি তিনি স্টেটিনে (জাজকিন) মারা যান।
বার্গহাউস তার মানচিত্র অঙ্কনের কাজের জন্যই সবচেয়ে বেশি খ্যাতি পেয়েছিলেন। তাঁর সবচেয়ে বড় অর্জন ছিল ফিজিক্যালিশার আটলাস (গোথা,১৮৩৮-১৮৬৮)। যা অন্যের মতো তাঁর ভাগ্নে হার্মান বার্গাউস (১৮২৮-১৮১৮) তাঁর সাথে যুক্ত ছিলেন। এই অ্যাটলাসটি আলেকজান্ডার কিথ জনস্টনের সাথে একত্রে ব্রিটেনেও প্রকাশের পরিকল্পনা করা হয়েছিল, তবে পরে এটি জনস্টন কর্তৃক পৃথক আকারে প্রকাশিত হয়েছিল। বার্গহাউসের স্টিলার হ্যান্ডাটলাসের পুনঃ ইস্যুতে (মূলতঃ ১৮১৭-১৮২৩ সালে অ্যাডল্ফ স্টিলার প্রযোজনা করেছিলেন, দেখুন: স্টিলার হ্যান্ডাটলাস) এবং অন্যান্য অ্যাটলাসের প্রযোজনায়ও তার অংশ ছিল।
বার্গহাউসের লিখিত রচনাগুলির মধ্যে রয়েছে অলগেমাইন ল্যান্ডার-আন্ড ভলকারকুন্ডে(স্টুটগার্ট, ১৮৩৭–১৮৪০), গ্রানড্রিস ডার জিওগ্রাফিতে ফ্যানফ বাকেরনে (বার্লিন, ১৮৪২),ডাই ভ্যালকার দেস এরদলস (লিপজিগ, ১৮৪৫-১৮১৮), ম্যান ভেরন ডের সহ আরো অনেক রচনা এবং এগুলোর মধ্যে গুরুত্বপূর্ণ ছিল এরদে ওয়েই (বার্লিন, ১৮৫৬–১৮৬০), এবং জার্মানি নিয়ে বিভিন্ন বড় কাজ। ১৮৬৩ সালে তিনি ব্রিফওচেল মিট আলেকজান্ডার ভন হাম্বোল্ট (লিপজিগ) প্রকাশ করেন।
১৮৩৮ সালে, বার্গহাউস নেদারল্যান্ডসের রয়্যাল ইনস্টিটিউটের বিদেশে বসবাসকারী একজন সংবাদদাতা হয়েছিলেন। ১৮৫১ সালে যখন ইনস্টিটিউটটি রয়্যাল নেদারল্যান্ডস আর্টস অ্যান্ড সায়েন্সেসে পরিণত হয় তখন তিনি একজন বিদেশী সদস্য হন।
বার্গাউস হল বার্গহাউস দ্বীপের নাম, যা ফ্রাঞ্জ জোসেফ ল্যান্ড আর্কটিক দ্বীপপুঞ্জের অন্যতম একটি দ্বীপ।
তিনি ছিলেন জার্মানির ইতিহাসে একজন শ্রেষ্ঠ মানচিত্রকার ও ভূগোলবিদ এবং জার্মানির ভূগোলশাস্রের উন্নয়নে তার ভূমিকা অনস্বীকার্য।
কর্ম
এশিয়া, বেজিহিহুং আউফের স্যামলুং ভন ডেনস্ক্রিফ্টেন জিও-অন হাইড্রোগ্রাফির আর্দথিলস ডাইস; জুর এর্ক্লুরুং ও এরলিউটারুংকার্টেন-অ্যাটলাস জসামেনমেজেটেজেন ১৮৩৫. [3] সিরিয়ার মানচিত্র (বার্গাউস 'এটলাস অফ এশিয়ার পাঁচ নং): কার্তে ভন সিরিয়েন, ম্যান জ্যাকোটিনের আন্ডার বার্কার্ড্টের ইসরায়েল জাতীয় লাইব্রেরিতে গ্রাউডমেট।
আরো দেখুন
বিখ্যাত জার্মান হ্যান্ড-অ্যাটলেসগুলির অনলাইন সংরক্ষণাগার। বার্গাউস ফিজিক্যালিশার আটলাস এর অনলাইন সংস্করণ handatlas.de
টীকা
1.^at the end of volume II of the first edition of the Kosmos published at Stuttgart in 1847 is a prospectus confirming this connection 2.^"Heinrich Karl Wilhelm Berghaus (1797 - 1884)"http://www.dwc.knaw.nl/biografie/pmknaw/?pagetype=authorDetail&aId=PE00001865. Royal Netherlands Academy of Arts and Sciences. Retrieved 23 April 2016.
3.^Berghaus, Heinrich (1832). Asia, Sammlung von Denkschriften in Beziehung auf die Geo- und Hydrographie dieses Erdtheils; zur Erklärung und Erläuterung seines Karten-Atlas zusammengetragen. No. 5 Syrien. Geographisches Memoir zur Erklärung und Erläuterung der Karte von Syrien. (No. 5 von Berghaus’ Atlas von Asia.). Gotha: Justus Perthes. p. 17. †Berghaus, Map = Heinrich Berghaus, Karte von Syrien, den Manen Jacotin's und Burckhardt's gewidmet (Berghaus' Atlas von Asien, 5), Gotha: Justus Perthes, 1835. — ‡Berghaus, Memoir = Heinrich Berghaus, Geographisches Memoir zur Erklärung und Erläuterung der Karte von Syrien (No. 5. von Berghaus’ Atlas von Asia), Gotha: Justus Perthes, 1835. (Image of p. 17 at Google Books)
লা গেজেট দু মারোক
ইতিহাস
এটি ১৯৯৭ সালে প্রতিষ্ঠিত হয়েছিল। কাগজটি সাপ্তাহিক আকারে প্রকাশিত হয় এবং ক্যাসাব্ল্যাঙ্কা ভিত্তিক। এতে স্থানীয়, জাতীয় এবং আন্তর্জাতিক সংবাদ স্থান পায়। জুলাই ২০০৩-এ কাগজটি আরবি পরিপূরক দেয়া শুরু করে।
দেশি কানিবক
দেশি কানিবক (বৈজ্ঞানিক নাম: Ardeola grayii) (Indian Pond Heron) আর্ডেইডি গোত্র বা পরিবারের অন্তর্গত Ardeola (আর্ডেওলা) গণের এক প্রজাতির সুলভ জলচর পাখি। বাংলায় এদের অনেকগুলো নাম: কানাবক, কোঁচবক, ধানপাখি, কানাবগি বা শুধুই কানিবক। দেশি কানিবকের বৈজ্ঞানিক নামের অর্থ গ্রের ছোটবক (লাতিন ardeola- ছোট বক, grayii- জন অ্যাডওয়ার্ড গ্রে, ইংরেজ পক্ষীবিদ ও লেখক, ১৮০০-১৮৭৫)। প্রায় ৩৪ লক্ষ বর্গকিলোমিটার এলাকা জুড়ে এদের বিস্তৃতি। বিগত কয়েক বছরে এদের সংখ্যা কি হারে বেড়েছে বা কমেছে সে সম্পর্কে তেমন কিছু জানা যায় নি, তবে বর্তমানে এরা সন্তোষজনক অবস্থায় রয়েছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। ভারতীয় উপমহাদেশে এরা একটি অতি পরিচিত পাখি।
বিস্তৃতি
মূলত ভারতীয় উপমহাদেশই দেশি কানিবকের প্রধান আবাস। বাংলাদেশ, ভারত, শ্রীলঙ্কা, পাকিস্তান, মালদ্বীপ, নেপাল, ভুটান ও মায়ানমারে এদের সচরাচর দেখা যায়। এছাড়া ইরান, ওমান ও সংযুক্ত আরব আমিরাতেও এদের দেখা মেলে। থাইল্যান্ড, সিশেলেস ও ইয়েমেনে এরা অনিয়মিত। ভিয়েতনামে এদের খুব কম দেখা যায়। কুয়েত থেকে এরা বিলুপ্ত হয়ে গিয়েছে।
বর্ণনা
দেশি কানিবক সাদা ডানা ও বাদামি পিঠের মাঝারি আকারের জলচর পাখি। এর দৈর্ঘ্য কমবেশি ৪৬ সেন্টিমিটার, ডানা ২১.৫ সেন্টিমিটার, ঠোঁট ৬.৩ সেন্টিমিটার, পা ৬.২ সেন্টিমিটার ও লেজ ৭.৮ সেন্টিমিটার। ওজন গড়ে ২১৫ গ্রাম। অন্যসব বকের মতই পুরুষও স্ত্রী পাখি দেখতে অভিন্ন। অপ্রজননকালীন সময়ে অপ্রাপ্তবয়স্ক পাখির মাথা কালচে বাদামি রঙের হয়। ঘাড়ে ও কাঁধে হলদে-পীতাভ লম্বালম্বি দাগ থাকে। দেহের পেছন দিক, কাঁধ-ঢাকনি ও ডানা ঢাকনি তুলনামূলক হালকা বাদামি।থুতনি ও গলা সাদা। সাদা বুকে লম্বালম্বি বাদামি দাগ থাকে। দেহতলের বাকি অংশ সাদা। নিচের ঠোঁট হলুদ; উপরের ঠোঁট কালচে ও ঠোঁটের আগা কালচে রঙের। ঠোঁট বেশ ধারালো। পা ও পায়ের পাতা অনুজ্জ্বল হলদে-সবুজ। চোখ সবসময়ই কালো, বৃত্ত হলুদ। প্রজননঋতুতে এর মাথা হলদে-পীতাভ রঙ ধারণ করে। পিঠ ও ঘাড় মেরুন-বাদামি এবং অসংখ্য ঝালরের মত পালক দিয়ে দেহ সজ্জিত থাকে। মাথায় দু'টি বা তিনটি ফিতার মত সাদা ঝুঁটি থাকে। সতর্ক বা উত্তেজিত হলে এই ঝুঁটি কিছুটা জেগে ওঠে। ঠোঁট সবজে-হলুদ ও ঠোঁটের গোড়া থাকে নীল। ঠোঁটের আগা কালচে রঙেরই থাকে। পা ও পায়ের পাতা সবুজ রঙ ধারণ করে। অপ্রাপ্তবয়স্ক পাখির বুকে ফিকে বাদামি রঙের তিলা দেখা যায়। কাঁধ-ঢাকনিতে কিছুটা পীতাভ লম্বালম্বি দাগ থাকে। ডানার পালক উপরি-ঢাকনিতে ধূসর আভা রয়েছে। লেজ বৈচিত্র্যপূর্ণ বাদামি রঙে রাঙানো।
স্বভাব
দেশি কানিবক হাওর, বিল, জলা, খাল, নদী, ধানক্ষেত ও প্যারাবনে বিচরণ করে। ময়লার স্তুপেও এদের দেখা যায়, তবে কম। শহরাঞ্চলে এদের কম দেখা যায়, গ্রামাঞ্চলে বেশি থাকে। নিম্নভূমি এদের প্রিয় এলাকা হলেও সমুদ্রসমতল থেকে ২,১৫০ মিটার উচ্চতায় এদের দেখা গেছে। সচরাচর একা কিংবা ছোট বিচ্ছিন্ন দলে থাকে। অগভীর পানিতে মূর্তির মত ঠায় দাঁড়িয়ে শিকার করে। হঠাৎ করে ঠোঁট পানিতে ছুঁড়ে মেরে শিকার করে। কখনও কখনও পানির উপর হেঁটে হেঁটেও শিকার করে। মাটিতে বা গাছে থাকলে পরিবেশের সাথে খুব মিশে যায়, হঠাৎ করে শনাক্ত করা যায় না। ওড়ার সময় ঘাড় কিছুটা গোটানো থাকে। লেজের তলা দিয়ে পা দু'টি টান টান হয়ে বেরিয়ে থাকে। উড়লে ডানার সাদা রঙ স্পষ্টভাবে নজরে পড়ে। সারাদিন বিভিন্ন জায়গায় বিভিন্নভাবে চরলেও সন্ধ্যায় অনেকগুলো বক একই গাছে আশ্রয় নেয়। মানুষের হাতে বা অন্য কোন প্রাণীর কাছে ধরা পড়লে কিংবা বিপদে পড়লে চোখের মণিতে এরা ঠোকর মারে।
এদের খাদ্যতালিকায় রয়েছে মাছ, জলজ পোকামাকড়, চিংড়ি, ব্যাঙ, ব্যাঙাচি, ফড়িং, কচ্ছপের ছোট বাচ্চা, কেঁচো, সাপের ছানা ইত্যাদি। ঘাসের বীজ খায়। প্রয়োজন অনুসারে শাক-সবজি ও ঘাস খায়। মাটিতে বেশি শিকার করলেও উড়ন্ত অবস্থায় শিকার করার নজির রয়েছে। দিনে রাতে সবসময়ই এরা শিকার করতে পারে। শীতে সাধারণত এরা নিরব থাকে। গ্রীষ্মে এদের ডাকাডাকি বেড়ে যায়। উচ্চস্বরে বার বার ডাকে: ওয়া-কু....ওয়া-কু...।
প্রজনন
জানুয়ারি থেকে আগস্ট দেশি কানিবকের প্রধান প্রজনন ঋতু। স্ত্রী ও পুরুষ বক দু'জনে মিলেই বাসা বানায়। গাছের সরু ডাল, কঞ্চি, পালক ইত্যাদি দিয়ে কোনরকমে বাসা সাজায়। বাসা দেখতে অনেকটা পাতিকাকের বাসার মত। তবে বাসার উপকরণ ও গভীরতা কম। বাসা বাঁধার জায়গা নির্ধারণ করতে ৩-৪ দিন ব্যয় করে। কখনও কখনও যেসব গাছে তারা রাতে আশ্রয় নেয় বা বসবাস করে, সেসব গাছেই বাসা বাঁধে। মিশ্র কলোনিতে বাসা করে, কলোনিতে গয়ার, পানকৌড়ি ও নিশি বক থাকতে পারে । বাসায় ৩-৫ টি ডিম পাড়ে। ডিমের বর্ণ সমুদ্রের জলের মত নীল, তাতে ফিকে-সবুজ আভা থাকে। ডিমের মাপ ৩.৮ × ২.৯ সেন্টিমিটার। স্ত্রী-পুরুষউভয়েই পালা করে ডিমে তা দেয়। ২৪ দিনে ডিম ফুটে ছানা বের হয়। সদ্যোজাত ছানারা বাদামি রঙের হয়। পিঠের উপর হলুদাভ বাদামি রঙের চওড়া চওড়া ৩-৪টি টান থাকে। ডানায় কালচে-বাদামি মোটা দাগ থাকে।
এমেকা এজেউগো
এমেকা এজেউগো (Emeka Ezeugo) একজন প্রাক্তন নাইজেরীয় ফুটবলার। আশির দশকের শেষভাগে মোহামেডান দলের শীর্ষস্থানীয় তারকা ছিলেন। সেসময়ের জাতীয় ফুটবল লীগে মোহামেডানের আধিপত্যের একটি মুল কারণ, এবং লীগের সেরা বিদেশী খেলোয়াড়দের অন্যতম। তিনি দর্শক ও সাংবাদিক উভয়ের কাছেই এমেকা নামে অধিক পরিচিত ছিলেন। এমেকা ১৯৯৪ এর নাইজেরীয় বিশ্বকাপ ফুটবল দলের সদস্য ছিলেন।
অশ্বিন চোকসি
জীবনের প্রথমার্ধ
অশ্বিন চোকসি ১৯৪৪ সালে মুম্বাইয়ে জন্মগ্রহণ করেন। তার বাবা চিমনলাল চোকসি ছিলেন এশিয়ান পেইন্টসের সহ-প্রতিষ্ঠাতাদের একজন। চোকসি সিডেনহাম কলেজ, মুম্বাই থেকে বাণিজ্যে তার মাস্টার্স সম্পন্ন করেন।
কর্মজীবন
চোকসি ১৯৬৫ সালে পারিবারিক ব্যবসা এশিয়ান পেইন্টসে যোগ দেন। তিনি ব্যবস্থাপনা পরিচালক এবং কার্যনির্বাহী চেয়ারম্যান, এবং বার্জার ইন্টারন্যাশনালের একজন অ-নির্বাহী পরিচালক হন।
অ্যাপালেশিয়া
thumb|right|250px|অ্যাপালেশিয়া অ্যাপালেশিয়া (Appalachia) বা অ্যাপালেচিয়া অথবা অ্যাপাল্যাচা মার্কিন যুক্তরাষ্ট্রের পূর্বভাগের একটি অঞ্চল যা দক্ষিণ নিউ ইয়র্ক অঙ্গরাজ্য থেকে শুরু হয়ে উত্তর অ্যালাবামা, মিসিসিপি, এবং জর্জিয়া পর্যন্ত বিস্তৃত। যদিও অ্যাপালেশীয় পর্বতমালার কিছু অংশ নিউ ইংল্যান্ড হয়ে কানাডা পর্যন্ত বিস্তৃত, তা সত্ত্বেও এগুলিকে অ্যাপালেশিয়া ভৌগোলিক অঞ্চলের অন্তর্গত গণ্য করা হয় না। মূলত পার্বত্য এই অঞ্চলে ২০১০ মার্কিন যুক্তরাষ্ট্রের আদমশুমারি অনুসারে, অঞ্চলটিতে প্রায় ২৫ মিলিয়ন (২.৫ কোটি) লোকের বাসস্থান ছিল।
রামচন্দ্র পাল
রামচন্দ্র পাল ছিলেন একজন ভারতীয় বাঙালী সঙ্গীত পরিচালক, গায়ক ও অভিনেতা। তিনি বাদল খানের থেকে সঙ্গীতের তালিম নেন।
তিনি ১৯০৯ সালে কলকাতায় জন্মগ্রহণ করেন। তাঁর চলচ্চিত্রে কর্মজীবন শুরু হয় ১৯৩০–১৯৩১ এই সময়ে। তিনি বাংলা, হিন্দি ইত্যাদি ভাষার চলচ্চিত্রে কাজ করেন। ১৯৩৯ সালে দক্ষিণ ভারত থেকে মুক্তিপ্রাপ্ত  প্রথম হিন্দি চলচ্চিত্র 'প্রেমসাগর'-এ সঙ্গীত পরিচালক হিসেবে নিজ স্বাক্ষর রাখেন। তিনি 'মনমোহন' (১৯৩৬), 'ডেকান ক্যুইন' (১৯৩৬) এবং 'আজাদ' (১৯৪০) চলচ্চিত্রে অভিনেতা হিসেবেও কাজ করেন। 'আকাশপ্রদীপ' চলচ্চিত্রে তিনি দক্ষতার সঙ্গে সঙ্গীত পরিচালনা করলেও, সেটি মুক্তি পায়নি। ১৯৬২ সালে তিনি নিজের পাল ফিল্মসের ব্যানারে  'রাজনন্দিনী' নামক চলচ্চিত্র পরিচালনা করেন, কিন্তু সেটিও মুক্তি পায়নি। তারপর ঐ বছর থেকেই তিনি চলচ্চিত্রে কোন ধরনের কাজ করা থেকে নিজেকে বিরত রাখেন।
'বিল্বমঙ্গল' (১৯৩২), 'সারঙ্গধারা' (১৯৩৫), 'মনমোহন' (১৯৩৬), 'ডেকান ক্যুইন' (১৯৩৬), 'রজনী' (১৯৩৬), 'ইন্দিরা' (১৯৩৬), 'প্রেমসাগর' (১৯৩৯), 'কঙ্গন' (১৯৩৯), 'বন্ধন' (১৯৪০), 'আজাদ' (১৯৪০), 'পুনর্মিলন' (১৯৪০), 'নায়া সংসার' (১৯৪১), 'উল্ঝন' (১৯৪২), 'তসবীর' (১৯৪৩), 'নল দময়ন্তী' (১৯৪৫), 'লাজ' (১৯৪৬), 'ফির ভি আপনা হে' (১৯৪৬) ইত্যাদি চলচ্চিত্রে তাঁর সঙ্গীতকর্মের জন্য প্রসিদ্ধি লাভ করেন।
তিনি ১৯৯৩ সালের ২১ জানুয়ারী প্রয়াত হন।
শরৎকুমার রায় (ভূতত্ববিদ)
শরৎকুমার রায় (২৭ আগস্ট ১৮৯৭—১৭ এপ্রিল ১৯৬২) একজন আন্তর্জাতিক খ্যাতিসম্পন্ন বাঙালি ভূতত্ত্ব বিদ।
প্রথম জীবন
নদীয়া র শ্যামনগর গ্রামে জন্মগ্রহণ করেন। পিতা নবীনকৃষ্ণ রায় ছিলেন ইঞ্জিনিয়ার। পিতার চাকুরিসূত্রে তাকে হাজারিবাগ চলে যেতে হয়। সেখানে সেন্ট কলম্বাস স্কুলে ম্যাট্রিক পাশ করে কলকাতায় বঙ্গবাসী কলেজে ভর্তি হন তিনি। আই.এস.সি পাশ করার পর বন্ধু রাজা বসুর (বিখ্যাত ভূতাত্ত্বিক প্রমথনাথ বসু র অন্যতম পুত্র) সাথে লন্ডনে চলে যান ১৯১৯ সালে ও লন্ডন বিশ্ববিদ্যালয়ে ভর্তি হন।
আমেরিকা যাত্রা ও উচ্চশিক্ষা
আর্থিক সমস্যার কারণে চাকরি নিয়ে আমেরিকা যাত্রা করেন। নৈশপ্রহরীর কাজ দিয়ে তার জীবিকা শুরু হয়। ইলিয়নর বিশ্ববিদ্যালয় থেকে বি.এ পাশ করেন ১৯২০ সালে কর্মরত অবস্থায়। সহকারী জীবাশ্মবিদের চাকরি নেন নিউ ইয়র্ক স্টেট মিউজিয়ামে এবং জীবাশ্মবিদ্যার সহ কিউরেটর পদে যোগ দেন শিকাগো ন্যাচারাল হিস্ট্রি মিউজিয়ামে কয়েক বছর পরেই। ভূতত্ব নিয়ে গবেষণার জন্যে শিকাগো বিশ্ববিদ্যালয় থেকে পি.এইচ.ডি ডিগ্রী পান ১৯৪১ সালে।
ভারতে প্রত্যাবর্তন
দ্বিতীয় বিশ্বযুদ্ধের সময় আমেরিকার বিমানবাহিনীতে যোগ দিয়ে ভারতে আসেন কর্মসূত্রে। এসময় তিনি রুজভেল্ট নগর (বর্তমান কল্যাণী) ও নদীয়ার ধুবুলিয়া সৈন্যব্যারাকে কিছুদিন ছিলেন।
সুমেরু অভিযান
যুদ্ধ শেষে শরৎকুমার ১৯৪৭ সালে শিকাগো ন্যাচারাল হিস্ট্রি মিউজিয়ামের চিফ কিউরেটর পদ পেয়েছিলেন। অবসর গ্রহণ পর্যন্ত এই পদে আসীন ছিলেন তিনি। গবেষণামূলক কাজে 'রসন ম্যাকমিলান আর্কটিক একসপিডিশনে'র সদস্য হন তিনি এবং সুমেরু যান। প্রথম ভারতীয় শুধু নন, প্রথম এশিয়ান হিসেবে সুমেরু পদার্পণ করেন শরৎকুমার রায়। নৃতাত্ত্বিক গবেষণা, এস্কিমো ও যাযাবর ন্যাসকেপি মানুষের জীবনযাত্রা, সংস্কৃতি সম্পর্কে এই গবেষণামূলক অভিযান সাফল্য লাভ করে। প্রায় পনের মাস মেরুপ্রদেশের অভিযানে শরৎকুমার বহু অমেরুদণ্ডী প্রানীর জীবাশ্ম সংগ্রহ করেন ও দুটি বই লেখেন এর ওপর নির্ভর করে। তার কৃতিত্ব প্রকাশ হয় মডার্ন রিভিউ ও বাঙালি 'প্রবাসী' পত্রিকায়।
দক্ষিণ আমেরিকা অভিযান
আগ্নেয়গিরি বিশারদ বা ভলকানোলজিস্ট হিসেবেও খ্যাতির শিখরে ওঠেন তিনি। ফিল্ড মিউজিয়ামের বিজ্ঞানী রূপে পঞ্চাশের দশকে মেক্সিকো, গুয়াতেমালা,  এল সালভাদোর, নিকারাগুয়া ও কোস্টা রিকা যান। মুলত জীবন্ত আগ্নেয়গিরির ওপর বিপজ্জনক গবেষণা করেছেন। শিকাগো ন্যাচারাল হিস্ট্রি মিউজিয়ামের নিউজ বুলেটিন সূত্রে জানা যায় দু- বার তার হাত পা ঝলসে যায় আগ্নেয়গিরি পর্যবেক্ষণের কাজে। তার কয়েকটি গবেষণাপত্র প্রকাশিত হয় আগ্নেয়গিরি সম্পর্কে।
সম্মান
শরৎকুমার 'জিওলজিকাল সোসাইটি অফ আমেরিকা'র ফেলো ছিলেন। আর্কটিক ইনস্টিটিউট অফ নর্থ আমেরিকা, আমেরিকান এসোসিয়েশন ফর দি এডভ্যান্সমেন্ট অফ সায়েন্সের সদস্য হন। শরৎকুমার রায়ের সারা জীবনের কাজের স্বীকৃতি হিসেবে তার নামে সুমেরুর ব্যাফিন দ্বীপে র একটি পর্বতের নামকরণ করা হয় মাউন্ট শরৎ।
মৃত্যু
শিকাগোর বিলিং হাসপাতালে ১৭ এপ্রিল ১৯৬২ তে মারা যান বাঙালি বিজ্ঞানী শরৎকুমার রায়।
ততবীর
তৎবীর (تطبير), যা দক্ষিণ এশিয়ায় তলোয়ার জানি ও কামা জানি নামেও পরিচিত, হল একটি ধর্মীয় রক্তক্ষরণ আচারানুষ্ঠান যেটি কিছু শিয়া মুসলমানের দ্বারা চর্চিত হয়। এটি ইসলামের পয়গম্বর মুহাম্মাদের দৌহিত্র হোসাইন ইবনে আলীর স্মরণে একটি শোকানুষ্ঠান হিসাবে প্রচলিত যিনি উমাইয়া শাসক ইয়াজিদ ইবনে মুয়াবিয়া কর্তৃক কারবালার যুদ্ধে তাঁর সন্তান, সঙ্গী এবং স্বজনসহ শহীদ হয়েছিলেন। এই প্রথাটি প্রথম কিজিলবাশ গোত্রের দ্বারা প্রবর্তিত হয়েছিল যারা সহায়ক ছিল সফবীয় শাসন প্রতিষ্ঠায়। তৎবীর শিয়া সম্প্রদায়ের মধ্যে একটি বিতর্কিত বিষয়। অধিকাংশ শিয়া আলেমগণ এটাকে আত্মক্ষতি হওয়ার দরুন হারাম বলে গণ্য করেন। তৎসত্ত্বেও শিয়াদের একটি সংখ্যালঘু অংশ আলেমদের অবাধ্যতা করে এই চর্চাটি টিকিয়ে রেখেছে।
তৎবীর উদযাপনের রীতি
ইসলামি বর্ষপঞ্জি অনুযায়ী প্রতিবছর ১০ই মুহররমকে ‘আশুরা’ হিসেবে গণ্য করা হয়। তবে তৎবীর পালনকারী শিয়াদের কেউ কেউ ২১শে রমজান (ইমাম আলী কুফাতে শহীদ হন), ২৮ই সফর ও ৮ই রবিউল আউয়ালে ততবীর পালন করে থাকেন।
তৎবীরের নিজেকে নিজেই আঘাত করা হয়। এক্ষেত্রে ধারালো অস্ত্র ব্যবহার করা হয়। যেমন: তলোয়ার, ব্লেড, ছোরা ইত্যাদি। সাধারণত মাথা ও কপালে আঘাত করা হয় এবং নিষ্পাপ ইমাম হোসাইনের স্মরণে রক্ত ঝরানো হয়। কেউ কেউ চেনযুক্ত ব্লেড দিয়ে বুকে ও পিঠে আঘাত করে।
তৎবীর সম্পর্কে আয়াতুল্লাহদের মতামত
তৎবীর শিয়া মাযহাবে বিতর্কিত বিষয় যেখানে অনেক আলেমগণ তৎবীরের পক্ষে। তবে ইসলামে নিজের ক্ষতিসাধন হারাম এই যুক্তিতে বর্তমান অনেক আয়াতুল্লাহ একে হারাম ঘোষণা করেছেন। এর পরিবর্তে রক্ত দানের মত দানশীল কর্মে অংশ গ্রহণ করার জন্য উৎসাহিত করা হচ্ছে। শিয়া আলেমদের মাঝে তৎবীর একটি বিতর্কিত বিষয়। যদিও কিছু ঐতিহ্যবাদী আলেমরা বিশ্বাসীদের তৎবীরে লিপ্ত হওয়ার অনুমতি দেন, আধুনিকতাবাদী আলেমরা এটিকে অগ্রহণযোগ্য বলে মনে করেন কারণ এটিকে আত্মক্ষতি বলে গণ্য করা হয় যা ইসলামে হারাম। বেশিরভাগ ধর্মীয় কর্তৃপক্ষ সমস্ত ধরনের আত্মনিগ্রহ ও রক্তপাতকে ইমাম হোসাইন এবং সমর্থকদের কারবালার যুদ্ধে বেদনাদায়ক মৃত্যুর সাথে যুক্ত হওয়ার উপায় হিসেবে সম্পর্কিত করেন।
আল হারাকা
ইতিহাস এবং প্রোফাইল
আল হারাকা ১৯৯৮ সালে প্রতিষ্ঠিত হয়েছিল। এটি উদারপন্থী রক্ষণশীল পপুলার মুভমেন্টের অফিশিয়াল মিডিয়া আউটলেট। প্রকাশক হলেন আল হারাকা কোম্পানি।
কাগজটি রাবাত ভিত্তিক এবং ফ্রেঞ্চ ভাষার এর একটি ভগিনী দৈনিক লা ট্রিবিউন রয়েছে, যেটিও পপুলার মুভমেন্টেরও মালিকানাধীন।
আবদুল গফুর (মুক্তিযোদ্ধা)
শহীদ আবদুল গফুর (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল গফুরের জন্ম নোয়াখালী জেলার ছয়ানী টগবা গ্রামে। তার বাবার নাম বশির উল্লাহ সরদার এবং মায়ের নাম বদরের নেছা। তার স্ত্রীর নাম সাফিয়া খাতুন। তার এক ছেলে ও এক মেয়ে।
কর্মজীবন
১৯৭১ সালে যশোর ইপিআর সেক্টরের অধীন ৪ নম্বর উইংয়ে কর্মরত ছিলেন আবদুল গফুর। মুক্তিযুদ্ধ শুরু হলে তিনি তার দলের সঙ্গে যুদ্ধে যোগ দেন। প্রতিরোধ যুদ্ধ শেষে ভারতে পুনর্গঠিত হয়ে বানপুর সাবসেক্টরে যুদ্ধ করেন।